หาโรคแทรกซ้อนและสาเหตุอื่นๆ ที่อาจทำให้คุณนิ้วล็อค รักษาอาการนิ้วล็อคด้วยตัวเอง รักษาโรคนิ้วล็อคด้วยวิธีทางการแพทย์
บางทีการติดเชื้อเฉพาะที่ก็ทำให้เกิดโรคนิ้วล็อคเทียมหรือทำให้เอ็นยึดขึ้นมาได้ ถ้าข้อหรือกล้ามเนื้อของนิ้วคุณเกิดแดง ร้อน และอักเสบอย่างเห็นได้ชัดขึ้นมาภายใน 2 - 3 ชั่วโมง หรือ 2 - 3 วัน ให้รีบไปหาหมอทันที เพราะนั่นเป็นสัญญาณบอกว่านิ้วคุณอาจติดเชื้อหรือแพ้แมลงสัตว์กัดต่อย คุณหมอจะรักษาโดยการผ่าและระบายฝีหนอง (incision and drainage) การแช่มือในน้ำเกลืออุ่นๆ และการกินยาปฏิชีวนะในบางกรณี  แบคทีเรียนี่แหละสาเหตุหลักที่ทำให้มือคุณติดเชื้อ ซึ่งมักเกิดจากแผลที่ไม่ได้รับการทำความสะอาดฆ่าเชื้อ แผลเจาะ หรือเล็บขบ อาการแพ้แมลงสัตว์กัดต่อยก็เป็นสาเหตุที่ค่อนข้างพบบ่อย โดยเฉพาะจากผึ้ง ต่อ และแมงมุม ข้อนิ้วเคลื่อนบางทีก็ทำให้เกิดโรคนิ้วล็อคเทียมได้ เพราะคุณจะเจ็บนิ้ว และนิ้วดูเหมือนบิดเบี้ยวคดงอ โรคข้อเคลื่อนมักเกิดจากการกระแทก ไม่ได้บาดเจ็บจากการใช้งานซ้ำๆ เพราะงั้นต้องรีบรักษาโดยด่วน ด้วยการดึงข้อนิ้วเข้าที่เดิมหรือผ่าตัดจัดเรียงใหม่ ถ้ารักษาเบื้องต้นจนเข้าที่แล้ว การดูแลข้อนิ้วเคลื่อนก็แทบจะไม่ต่างอะไรกับการดูแลนิ้วล็อค ทั้งเรื่องการผ่อนคลาย ยืดเส้น กินยาแก้อักเสบ แล้วก็ประคบเย็นพร้อมใส่ที่ดามนิ้ว  ถ้าไปเอกซเรย์มือก็จะรู้ได้ทันทีว่าข้อนิ้วเคลื่อนหรือร้าวหรือเปล่า หมอเฉพาะทางหรือผู้เชี่ยวชาญด้านสุขภาพอื่นๆ (นอกจากหมอทั่วไปที่คุณหาเวลาป่วย) ที่รักษาโรคข้อนิ้วเคลื่อนให้คุณได้ ก็เช่น หมอด้านกล้ามเนื้อและกระดูก (osteopaths) หมอจัดกระดูก (chiropractors) รวมถึงนักกายภาพบำบัด (physiotherapists) ด้วย บางทีสาเหตุที่ทำให้เอ็นที่นิ้วคุณยึดจนอักเสบ ก็คือโรคข้ออักเสบรูมาตอยด์หรือโรคเกาต์กำเริบขึ้นมา โรคข้ออักเสบรูมาตอยด์ (Rheumatoid arthritis) นั้นเชื่อกันว่าเกิดจากภาวะภูมิคุ้มกันทำลายตนเอง (autoimmune) ที่ไปรุกรานข้อต่างๆ ของร่างกาย ต้องอาศัยยาแก้อักเสบแรงๆ กับยากดภูมิที่คุณหมอจ่ายให้ ถึงจะอาการดีขึ้น ส่วนโรคเกาต์ (Gout) นั้นคืออาการอักเสบจากการสะสมของผลึกกรดยูริกที่ข้อ (มักพบที่เท้า แต่ที่มือก็เกิดได้) จนส่งผลต่อเอ็นรอบๆ จนยึดหดตึง  โรคข้ออักเสบรูมาตอยด์จะทำให้มือหรือข้อมือเจ็บ หนักเข้าก็ทำให้ข้อนิ้วบิดเบี้ยวผิดรูปอย่างน่าสยดสยองได้ คุณหมออาจให้คุณตรวจเลือดร่วมด้วย เพื่อหาสารบ่งชี้โรคข้ออักเสบรูมาตอยด์ คุณลดความเสี่ยงการเกิดโรคเกาต์ได้ โดยลดอาหารที่อุดมพิวรีน (purine) อย่างเครื่องในสัตว์ อาหารทะเล และเบียร์ เป็นต้น ส่วนใหญ่อาการนิ้วล็อคมักเกิดจากการกำมือจับหรือถืออะไรนานๆ หรือการงอนิ้วโป้งกับนิ้วชี้ซ้ำไปซ้ำมา ใครที่เป็นชาวนาชาวไร่ พิมพ์ดีดพิมพ์คอม ทำงานโรงงาน หรือนักดนตรี ก็จะมีความเสี่ยงสูงเป็นพิเศษ เพราะใช้งานนิ้วโป้งกับนิ้วอื่นบางนิ้วต่อเนื่องเป็นเวลานานๆ คนที่สูบบุหรี่บ่อยๆ ก็เป็นโรคนิ้วล็อคได้เหมือนกัน เพราะต้องกดไฟแช็คอยู่เรื่อยยังไงล่ะ เพราะงั้นถ้าเป็นไปได้ คุณต้องหยุด (หรือลด) กิจกรรมซ้ำๆ ที่ทำให้นิ้วอักเสบ ดีไม่ดีไอ้ที่เจ็บๆ ล็อคๆ อยู่อาจจะหายไปเลยก็ได้  อธิบายให้เจ้านายฟังเรื่องปัญหาสุขภาพของคุณ เผื่อจะมีทางขยับขยายไปทำหน้าที่อื่นที่ไม่กระทบกับนิ้วคุณมากก็ได้ โรคนิ้วล็อคมักเกิดกับคนอายุประมาณ 40 - 60 ปี  โรคนิ้วล็อคมักพบบ่อยในผู้หญิงมากกว่าผู้ชาย การประคบน้ำแข็งนั้นช่วยบรรเทาอาการบาดเจ็บของกล้ามเนื้อและกระดูกที่ไม่ร้ายแรงเท่าไหร่ได้มากทีเดียว รวมถึงอาการนิ้วล็อคด้วย คุณควรประคบเย็น (ด้วยผ้าขนหนูบางๆ ห่อน้ำแข็ง หรือจะใช้เจลแพ็คเย็นๆ ก็ได้) ตรงเอ็นที่อักเสบ (สังเกตได้ง่ายๆ คือจะเป็นตุ่มหรือก้อนนูนๆ ขึ้นมาแถวโคนนิ้ว หรือบริเวณฝ่ามือ เวลาจับแล้วจะนิ่มๆ) จะได้ลดอาการปวดบวม ลองประคบเย็นสักประมาณ 10 - 15 นาทีทุกๆ 1 ชั่วโมง พอเริ่มหายปวดหายบวมก็ค่อยลดความถี่ลง ประคบเย็นที่นิ้วหรือมือ ควบคู่ไปกับการพันผ้าพันแผลหรือใส่ผ้าอิลาสติกรัดมือ จะได้ลดการอักเสบ แต่อย่ารัดแน่นจนเกินไป เพราะถ้าเลือดไหลเวียนไม่สะดวกละก็ จะอันตรายกับนิ้วของคุณมากกว่าเดิม ยาแก้อักเสบแบบ NSAID หรือ Non-steroidal anti-inflammatories อย่าง ไอบูโพรเฟน นาพรอกเซน หรือแอสไพริน ช่วยลดอาการปวดหรืออักเสบที่นิ้วของคุณได้ชั่วคราว ปริมาณที่เหมาะสมสำหรับผู้ใหญ่คือ 200 - 400 มก. ทุก 4 - 6 ชั่วโมง แต่ก็ต้องระวังเพราะยาพวกนี้แรงอาจทำให้ปวดท้องได้ และอาจเป็นอันตรายต่อตับและไต เพราะงั้นห้ามกินติดต่อกันเกิน 2 อาทิตย์เด็ดขาด ถ้าเผลอกินไปนานๆ ระวังจะเป็นโรคกระเพาะอาหารอักเสบหรือเกิดแผลในกระเพาะได้ อาการของโรคนิ้วล็อคที่พบบ่อยก็คือ นิ้วแข็งทื่อ (โดยเฉพาะตอนเช้า) มีเสียงคลิกๆ เวลายืดหรืองอนิ้ว มีตุ่มนิ่มๆ ตรงโคนนิ้วที่ล็อค และยืดนิ้วให้ตรงไม่ค่อยได้ การที่คุณบริหารนิ้วด้วยการพยายามเหยียดนิ้วให้ตรง อาจจะช่วยให้อาการทุเลาลงได้ ยิ่งแก้เร็วก็ยิ่งมีโอกาสหายมากขึ้น ให้คุณคว่ำมือข้างที่เจ็บแล้ววางลงบนโต๊ะ จากนั้นยืดเส้นข้อมือโดยถ่ายน้ำหนักที่มือลงไปบนโต๊ะ กดค้างไว้ประมาณ 30 วินาที ทำซ้ำวันละ 3 - 5 ครั้ง หรือจะใช้วิธีจับนิ้วของคุณที่ล็อค แล้วค่อยๆ คลายเหยียดมันออก ระหว่างนั้นก็บีบนวดไปด้วยเบาๆ ตรงก้อนนิ่มๆ ของเอ็นที่มีการอักเสบ (ถ้ามีก้อนนูนขึ้นมา)  แช่มือในน้ำอุ่นผสมดีเกลือฝรั่ง (Epsom salt) ประมาณ 10 - 15 นาทีก่อนบริหารมือ ก็ช่วยคลายเส้น ลดอาการปวดลงได้  นิ้วที่ล็อค มักเป็นนิ้วโป้ง นิ้วกลาง และนิ้วนาง บางทีก็ล็อคพร้อมกันหลายนิ้ว หนักหน่อยก็นิ้วล็อคทั้งสองมือเลย ถ้าคุณมีเวลาและทุนทรัพย์ แนะนำให้ลองไปนวดบำบัดมือกับผู้เชี่ยวชาญจะดีที่สุด ตอนกลางคืนคุณหมออาจจะให้คุณใส่ที่ดามนิ้ว นิ้วจะได้เหยียดตรงเวลานอน ช่วยคลายเส้นลดอาการนิ้วล็อค บางกรณีคุณอาจจะต้องใส่ที่ดามนิ้วนานถึง 6 อาทิตย์เลยทีเดียว อีกข้อดีของการใส่ที่ดามนิ้วก็คือกันไม่ให้คุณเผลอกำมือตอนนอนจนนิ้วล็อคไปกว่าเดิม  ระหว่างวันให้คุณถอดที่ดามนิ้วออกบ้าง จะได้ยืดนิ้วคลายเส้น หรือนวดเบาๆ ร่วมด้วย คุณทำที่ดามนิ้วเองก็ได้ โดยซื้อที่ดามนิ้วแบบอะลูมิเนียมมาจากร้านขายยา แล้วเอามาติดเทปพันแผลแบบกันน้ำเองอีกที การฉีดสเตียรอยด์แถวๆ ปลอกหุ้มเอ็นหรือที่ปลอกหุ้มเอ็น จะช่วยลดอาการอักเสบได้อย่างรวดเร็ว จนนิ้วสามารถกลับมาขยับเขยื้อนได้ตามปกติ เวลาจะรักษาโรคนิ้วล็อค ก็มักเริ่มจากการฉีด corticosteroid นี่แหละ ปกติคุณหมอจะฉีดสเตียรอยด์ให้คุณ 2 ครั้ง (ห่างกัน 3 - 4 อาทิตย์) ในบรรดาคนไข้โรคนิ้วล็อค ฉีดแล้วเห็นผลถึง 90% เลยทีเดียว ตัวยาที่นิยมใช้กันมากที่สุด ก็คือ prednisolone, dexamethasone แล้วก็ triamcinolone  บางคนฉีด corticosteroid แล้วอาจมีภาวะแทรกซ้อนอย่างการติดเชื้อ เลือดไหล เอ็นหย่อน กล้ามเนื้อบางจุดเกิดอาการฝ่อ หรือเกิดการระคายเคืองหรือบาดเจ็บที่เส้นประสาทได้ ถ้าฉีด corticosteroid แล้วไม่ค่อยเห็นผล คุณหมออาจพิจารณาผ่าตัดแทน คุณหมอจะพิจารณาผ่าตัดนิ้วให้คุณ ก็ต่อเมื่อคุณรักษาเองเบื้องต้น ใส่ที่ดามนิ้ว และ/หรือฉีดสเตียรอยด์แล้วนิ้วยังล็อคไม่หาย ไม่ก็ในกรณีที่นิ้วของคุณบิดงอผิดรูปและล็อคแบบร้ายแรง การผ่าตัดมีด้วยกัน 2 แบบ คือการผ่าตัดรักษานิ้วล็อคแบบเปิด (open trigger finger release surgery) กับการผ่าตัดรักษานิ้วล็อคด้วยการเจาะ (percutaneous trigger finger release surgery) การผ่าตัดแบบเปิดนั้น จะผ่าตัดเปิดแผลเล็กๆ ที่แถวโคนนิ้วที่ล็อค แล้วผ่าเปิดปลอกหุ้มเอ็นส่วนที่ตึง แต่ถ้าเป็นการผ่าตัดแบบเจาะ จะใช้เข็มสอดเข้าไปในเนื้อเยื่อรอบๆ เอ็นที่ตึง แล้วขยับเข็มไปรอบๆ เพื่อแก้ไขเอ็นส่วนที่ตึง  ปกติคุณผ่าตัดนิ้วเสร็จก็กลับบ้านได้เลย เพราะไม่มีการใช้ยาสลบ ใช้แค่ยาชาเฉพาะที่ ภาวะแทรกซ้อนที่อาจเกิดขึ้นได้หลังผ่าตัดก็มีการติดเชื้อบางจุด อาการแพ้ยาชา อาการบาดเจ็บที่เส้นประสาท และอาการปวดบวมเรื้อรัง เป็นต้น ผ่าตัดแล้วมีคนกลับมาเป็นโรคนิ้วล็อคอีกแค่ประมาณ 3% เท่านั้น แต่ถ้าใครเป็นเบาหวาน ผ่าตัดแล้วก็อาจจะไม่ค่อยได้ผลเท่าไหร่
ต้องรักษาอาการติดเชื้อหรืออาการแพ้ที่เป็นสาเหตุของนิ้วล็อค. รักษาอาการข้อเคลื่อนซะก่อน. พิชิตโรคข้ออักเสบ (arthritis). กิจกรรมซ้ำๆ ชวนนิ้วพัง พักไว้ก่อน. เอาน้ำแข็งประคบ. หาซื้อยาแก้อักเสบแบบ NSAID มากิน. พยายามยืดนิ้วที่เอ็นยึด. ใส่ที่ดามนิ้ว. ฉีด corticosteroid. ผ่าตัดนิ้ว.
https://www.wikihow.com/Cure-Trigger-Finger https://www.wikihow.com/Cure-Trigger-Finger https://www.wikihow.com/Cure-Trigger-Finger
Troubleshooting Complications and Differentiating Other Conditions Managing Trigger Finger at Home Receiving Medical Treatment for Trigger Finger